Дора Воровская

Дора Воровская, Дора Моисей кызы Воровская (кыз фамилиясе Мамутова, , ?, Одесса — 1923 елның 7 ноябре, Алмания) — инкыйлабчы, дипломат, В. Воровскийның (икенче) хатыны һәм ярдәмчесе. РСФСРның Стокгольмдагы һәм Румдагы илчелекләре дипкурьеры һәм сәркатибе.

 Тәрҗемәи хәле 

Одессада табиб гаиләсендә туган. 1900 еллар башында чит илдә укый. Рус сәяси мөһаҗирләренең җыелышларына йөри. Берлинда  В. Воровский белән таныша, дуслаша һәм аңа кияүгә чыга. Инкыйлаб эшчәнлегендә, матбугат эшләрендә, Вологдада сөргендә вакытта иренә тугъры дус һәм ярдәмче була.

1905 елда В. И. Ленинның кушуы буенча ире белән Женевадан Берлинга бара, алман социал-демократлары белән сөйләшүләр алып бара.

Октябрь инкыйлабыннан соң РСФСРның Стокгольмдагы һәм Румдагы илчелекләрендә дипкурьер һәм сәркатип булып хезмәт итә. 
1923 елның 10 маенда рус гаскәри офицеры, Швейцария ватандашы полковник Морис Конради (1896-1947) тарафыннан В. Воровский атып үтерелә. Суд үтерүчене һәм аның ярдәмчесе Аркадий Полунинны (1889-1933) аклыйСергей Тюляков.   Почему был оправдан судом убийца Ворвского. «Независимая газета», 29.09.2006.

Д. М. Воровская 1923 елның 7 ноябрендә Алманиядә санаторийда нерв киеренкелегеннән вафат була. Кызыл мәйданда көле салынган урна ире каберенә урнаштырыла. Әлеге вакыйга урнаны Мәскәү кирмәне диварындагы некропольдә беренче урнаштыру очрагы булып санала.

 Әдәбият 
 Абрамов Алексей. У Кремлёвской стены.  М., Политиздат, 1988. ISBN 5-250-00071-1

 Искәрмәләр 

Төркем:Русия революционерлары
Төркем:Русия империясе сәясәтчеләре
Төркем:Совет дипломатлары
Төркем:Мәскәү кирмәне диварының некрополендә җирләнгәннәр